Tuman va shahar budjetlari mablagʻlarini jamoatchilik fikri asosida shakllantirilgan tadbirlarga yoʻnaltirish jarayonlarida fuqarolarning ishtirokini yanada qoʻllab-quvvatlash toʻgʻrisida
(resolution, 2024-07-08)

2022-yilning birinchi choragida oʻtkazilgan tashabbusli budjetlashtirish jarayonida fuqarolarning faol ishtirokini qoʻllab-quvvatlash hamda ular tomonidan ilgari surilgan loyihalarda aks ettirilgan dolzarb muammolarni qisqa muddatlarda bartaraf etish va fuqarolarning ushbu jarayonlarda faolligini yanada oshirish maqsadida: 1. 2022-yilning birinchi choragida oʻtkazilgan tashabbusli budjetlashtirish jarayoni natijalari boʻyicha fuqarolar tomonidan ilgari surilgan 2 215 ta loyiha gʻolib deb topilganligi va ushbu loyihalarni amalga oshirish uchun 1,1 trillion soʻm mablagʻ yoʻnaltirilishi maʼlumot uchun qabul qilinsin. 2. Moliya vazirligi hamda Iqtisodiy taraqqiyot va kambagʻallikni qisqartirish vazirligining 2022-yil fevral-mart oylari davomida oʻtkazilgan tashabbusli budjetlashtirish jarayonlarida har biri 2 mingdan ortiq ovoz toʻplagan, lekin gʻolib deb topilmagan 139 ta loyihani amalga oshirish uchun qoʻshimcha ravishda 85,4 milliard soʻm mablagʻni ilovaga muvofiq tuman (shahar)larga ajratish toʻgʻrisidagi taklifi maʼqullansin. Belgilansinki, ushbu mablagʻlar Moliya vazirligi huzuridagi Davlat moliyaviy nazorati inspeksiyasi tomonidan 2022-yilda oʻtkaziladigan nazorat tadbirlarida aniqlangan qonunbuzilish holatlari boʻyicha mablagʻlar hisobidan yoʻnaltiriladi. 3. Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tumanlar va shaharlar hokimlari: mazkur qarorga muvofiq qoʻshimcha ajratilayotgan mablagʻlarning bir kun muddatda Fuqarolar tashabbusi jamgʻarmasiga oʻtkazilishini hamda Jamgʻarma mablagʻlaridan maqsadli foydalanilishini taʼminlasin; har oy yakuni bilan kelgusi oyning 10-sanasiga qadar ommaviy axborot vositalari vakillari ishtirokida jamoatchilik fikri asosida shakllantirilgan tashabbusli budjet tadbirlari moliyalashtirilishi va bajarilishi toʻgʻrisidagi hisobotlarni jamoatchilikka eʼlon qilib borsin. 4. Belgilansinki: jamoatchilik fikri asosida shakllantirilgan tadbirlar oʻz vaqtida moliyalashtirilishi va bajarilishini baholash har chorak yakuni boʻyicha xalq deputatlari tuman va shahar Kengashlari tomonidan amalga oshiriladi; hisobot yili yakuni boʻyicha Bosh prokuratura huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasi jamoatchilik fikri asosida shakllantirilgan tadbirlarning bajarilishini yakuniy nazoratdan oʻtkazadi; tuman (shahar) hokimlari tashabbusli budjetlashtirish asosida amalga oshirilayotgan loyihalarning natijalari boʻyicha ommaviy axborot vositalarida muntazam hisobot berib boradi. Jamoatchilik fikri asosida shakllantirilgan tadbirlar bajarilishi yuzasidan Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tumanlar va shaharlar hokimlarining hisobotlarini Oliy Majlis Senatida har chorak yakunida eshitib borish amaliyoti joriy etilsin. 5. Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tumanlar va shaharlar hokimlari tashabbusli budjetlashtirish jarayonlari boʻyicha gʻolib deb topilgan loyihalarda belgilangan ishlarning toʻliq va sifatli amalga oshirilishi, oʻz vaqtida moliyalashtirilishini nazorat qilish uchun shaxsan masʼul etib belgilansin. 6. Oʻzbekiston Milliy axborot agentligi va Oʻzbekiston Milliy teleradiokompaniyasiga mahalliy davlat hokimiyati organlari bilan birgalikda gʻolib deb topilgan loyihalar yuzasidan amalga oshirilgan ishlar boʻyicha maʼlumotlarni keng jamoatchilikka muntazam ravishda yetkazish tavsiya etilsin. 7. Mazkur qarorning ijrosini samarali tashkil qilishga masʼul va shaxsiy javobgar etib moliya vaziri T.A. Ishmetov hamda Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari belgilansin. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. T/r Hudud nomi Loyihalar soni (birlik) Mablagʻ miqdori (mln soʻm) Jami respublika boʻyicha 139 85 450 shu jumladan: Andijon viloyati boʻyicha jami 11 8 131 1. Asaka tumani 10 7 670 2. Marhamat tumani 1 461 Buxoro viloyati boʻyicha jami 7 4 207 3. Gʻijduvon tumani 7 4 207 Jizzax viloyati boʻyicha jami 7 6 230 4. Jizzax shahri 6 5 430 5. Paxtakor tumani 1 800 Qashqadaryo viloyati boʻyicha jami 4 2 742 6. Kitob tumani 1 812 7. Qamashi tumani 1 950 8. Yakkabogʻ tumani 2 980 Navoiy viloyati boʻyicha jami 10 5 963 9. Nurota tumani 1 300 10. Xatirchi tumani 9 5 663 Namangan viloyati boʻyicha jami 17 11 525 11. Kosonsoy tumani 4 1 400 12. Namangan shahri 2 1 850 13. Norin tumani 2 1 850 14. Pop tumani 3 2 430 15. Yangiqoʻrgʻon tumani 6 3 995 Samarqand viloyati boʻyicha jami 5 2 910 16. Ishtixon tumani 1 100 17. Kattaqoʻrgʻon tumani 4 2 810 Sirdaryo viloyati boʻyicha jami 3 2 940 18. Boyovut tumani 3 2 940 Surxondaryo viloyati boʻyicha jami 19 11 956 19. Angor tumani 3 936 20. Oltinsoy tumani 13 8 190 21. Sariosiyo tumani 1 752 22. Sherobod tumani 2 2 078 Toshkent viloyati boʻyicha jami 7 5 310 23. Angren shahri 1 650 24. Oqqoʻrgʻon tumani 1 500 25. Ohangaron tumani 3 2 250 26. Toshkent tumani 1 840 27. Yuqori Chirchiq tumani 1 1 070 Fargʻona viloyati boʻyicha jami 43 21 185 28. Beshariq tumani 1 300 29. Bagʻdod tumani 2 1 546 30. Buvayda tumani 1 500 31. Dangʻara tumani 5 1 898 32. Qoʻshtepa tumani 6 2 493 33. Quva tumani 1 400 34. Quvasoy shahri 5 2 375 35. Oltiariq tumani 2 1 430 36. Rishton tumani 4 2 385 37. Oʻzbekiston tumani 9 3 470 38. Uchkoʻprik tumani 4 1 980 39. Fargʻona tumani 2 1 999 40. Furqat tumani 1 409 Xorazm viloyati boʻyicha jami 6 2 350 41. Urganch tumani 4 1 200 42. Urganch shahri 1 800 43. Shovot tumani 1 350